**REPUBLIKA HRVATSKA**

**VARAŽDINSKA ŽUPANIJA**

**OPĆINA MARUŠEVEC**

**OPĆINSKO VIJEĆE**

KLASA: 363-01/14-01/09

URBROJ: 2186-017/14-01

Maruševec, 02. srpnja 2014.

URBROJ:

Maruševec, \_\_\_\_\_\_\_\_\_\_\_2014.

|  |
| --- |
|  |
|  |
|  |
| Na temelju članka 14. Zakona o zaštiti od požara („Narodne novine“ broj 92/10) i članka 31. Statuta Općine Maruševec („Službeni vjesnik Varaždinske županije“ broj 11/13 i 22/13), a u svezi s člankom 3. Zakona o komunalnom gospodarstvu („Narodne novine“ broj 26/03 – pročišćeni tekst, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13 i 153/13), Općinsko vijeće Općine Maruševec na 8. sjednici održanoj dana 02. srpnja 2014. godine donosi  **ODLUKU**  **o obavljanju dimnjačarskih poslova**  **I. OPĆE ODREDBE**  Članak 1.  Ovom Odlukom uređuje se organizacija i način rada dimnjačarskih poslova, rokovi čišćenja i kontrole dimnjaka i uređaja za loženje, te nadzor nad obavljanjem tih poslova a u svrhu sprječavanja i otklanjanja uzroka požara i opasnosti od plinova i dimova.  Obavljanje dimnjačarskih poslova kao komunalne djelatnosti, organizira se u cilju zaštite života ljudi i imovine, te sprječavanja i otklanjanja uzroka opasnosti od požara u svim građevinama i prostorima koji koriste dimovodne objekte, a od posebnog je interesa za građane i pravne osobe na području Općine Maruševec (u daljnjem tekstu: Općina).  Dimnjačarski poslovi kao komunalna djelatnost moraju se obavljati trajno.  Članak 2.  Pod obavljanjem dimnjačarskih poslova razumijeva se:  - provjera ispravnosti i funkcioniranja dimnjaka i uređaja za loženje,  - obavljanje redovnih i izvanrednih pregleda dimnjaka i uređaja za loženje,  - čišćenje dimnjaka i uređaja za loženje,  - spaljivanje i vađenje čađe iz dimnjaka i uređaja za loženje,  - poduzimanje mjera za sprječavanje opasnosti od požara, eksplozija, trovanja, te zagađivanja zraka, kako ne bi nastupile štetne posljedice zbog neispravnosti dimnjaka i uređaja za loženje.  Pod dimnjakom, u smislu ove Odluke, smatra se usponski dimovodni kanal, sabirnica čađe, priključna cijev uređaja za loženje i drugi dijelovi dimnjaka (u daljnjem tekstu: dimovodni objekti ).  Pod uređajima za loženje u smislu ove odluke smatraju se ložišta na kruta i tekuća goriva.  **II. ORGANIZACIJA DIMNJAČARSKIH POSLOVA**  Članak 3.  Dimnjačarske poslove može obavljati pravna osoba i fizička osoba - obrtnik koja je registrirana za obavljanje te djelatnosti i ima zaposlene osobe koje su stručno osposobljene za obavljanje dimnjačarskih poslova.  Dimnjačarske poslove obavljaju pravne i fizičke osobe na temelju ugovora o koncesiji (u daljnjem tekstu: koncesionar).  Članak 4.  Postupak davanja koncesije provodi se sukladno odredbama Zakona o koncesijama, Zakona o komunalnom gospodarstvu i posebnih odluka općinskih tijela.  Prije početka postupka davanja koncesije za obavljanje dimnjačarskih poslova općinski načelnik imenuje stručno povjerenstvo koje ima najviše 3 člana.  Članak 5.  Zadaci Povjerenstva su:  1. pomoć nadležnim tijelima pri pripremi i izradi uvjeta i dokumentacije za nadmetanje, pravila i uvjeta za ocjenu ponuditelja i primljenih ponuda te kriterija za odabir ponude,  2. predlaganje vrste i vrijednosti jamstva za ozbiljnost ponude,  3. otvaranje, pregled, ocjena i isključenje pristiglih ponuda,  4. utvrđivanje prijedloga odluke o odabiru najpovoljnijeg ponuditelja za davanje koncesije ili prijedloga odluke o poništenju postupka davanja koncesije, i obrazloženje tih prijedloga,  5. obavljanje ostalih poslova potrebnih za provedbu postupka davanja koncesije.  Povjerenstvo o svom radu vodi zapisnik koji potpisuju predsjednik i članovi Povjerenstva.  **III. UVJETI I NAČIN OBAVLJANJA DIMNJAČARSKIH POSLOVA**  Članak 6.  Koncesionar obavlja dimnjačarske poslove na temelju godišnjeg plana pregleda i čišćenja dimnjaka.  Plan iz stavka 1. ovoga članka koncesionar dostavlja nadležnom Jedinstvenom upravnom odjelu Općine Maruševec radi usklađenja i suglasnosti, najkasnije do 1. lipnja za predstojeću sezonu loženja.  Sezona za loženje u smislu ove odluke određuje se u vremenu od 1. listopada do 30. travnja.  Članak 7.  Dimnjačarske poslove koncesionar obavlja u skladu s odredbama zakona, podzakonskih propisa i ove odluke.  Članak 8.  Koncesionar dimnjačarske poslove iz ove odluke u pravilu obavlja radnim danom u okviru njegovog radnog vremena.  U industrijskim objektima i poslovnim zgradama vrijeme obavljanja dimnjačarskih poslova može se dogovoriti i drugačije s obzirom na prirodu posla i djelatnosti koja se obavlja u tim objektima.  Koncesionar je obvezan obavijestiti korisnike dimnjačarskih usluga o obavljanju dimnjačarskih poslova u njihovim objektima najkasnije tri dana prije njihova obavljanja.  Koncesionar obavijest iz stavka 3. ovog članka postavlja na vidno mjesto u stambenoj ili poslovnoj zgradi, na oglasnoj ploči mjesnog odbora, tj. naselja, i na oglasnoj ploči Općine Maruševec.  Članak 9.  Koncesionar dimnjačarske poslove obavlja na način kojim se korisniku ne nanosi šteta.  Otpadni materijal i čađu nastalu uslijed čišćenja dimovodnih objekata koncesionar je u obvezi očistiti i neškodljivo ukloniti na propisani način.  Članak 10.  Vlasnici i korisnici stambenih zgrada, stanova, poslovnih zgrada i prostorija, te korisnici drugih građevina i uređaja dužni su omogućiti redovito čišćenje i kontrolu dimovodnih objekata koji podliježu obvezatnom čišćenju i kontroli u smislu ove odluke.  Članak 11.  Korisnici dimnjačarskih usluga dužni su koncesionaru:  - omogućiti pregled i čišćenje dimovodnih objekata i uređaja za loženje,  - dati podatak o broju i vrsti uređaja za loženje i dimovodnih objekata, te sezoni loženja,  - omogućiti pristup svakom uređaju za loženje i dimovodnom objektu koji se koristi.    Članak 12.  Zbog izgradnje novog ili rekonstrukcije postojećeg dimovodnog objekta, ili zbog promjene uređaja za loženje ili promjene goriva, vlasnik ili korisnik dimovodnog objekta dužan je prije puštanja dimovodnog objekta u funkciju izvršiti sva potrebna ispitivanja i kontrole te ishoditi dokumentaciju kojom se dokazuje kvaliteta izvedenih radova i ugrađenih materijala.  Članak 13.  Ako Koncesionar utvrdi da na dimovodnom objektu i/ili uređaju za loženje postoje nedostaci, pismeno će o tome obavijestiti korisnika usluge ili upravitelja zgrade i pozvati ih da uklone utvrđene nedostatke.  Ako se nedostaci iz stavka 1. ovoga članka ne uklone ili se isti nedostatak ponovo utvrdi i pri slijedećem čišćenju i pregledu dimovodnog objekta koncesionar će o tome obavijestiti Jedinstveni upravni odjel Općine Maruševec.  Ako koncesionar utvrdi postojanje neposredne opasnosti za živote ljudi i imovine koja može nastati daljnjom upotrebom dimovodnog objekta i/ili uređaja za loženje, obavijestit će bez odgode o tome nadležno inspekcijsko tijelo.  O nedostacima utvrđenim na dimovodnim objektima i uređajima za loženje na plinovito gorivo koncesionar bez odgode obavještava i nadležnog distributera plina, radi poduzimanja mjera iz njegove nadležnosti utvrđenih posebnim propisima.  Članak 14.  Koncesionar za područje na kojem obavlja dimnjačarske poslove ustrojava i vodi evidenciju o pregledu i čišćenju dimovodnih objekata, te o izvođenju radova kojima se dimovodni objekat zadržava ili vraća u stanje određeno projektom građevine.  Evidencija iz stavka 1. ovoga članka vodi se, prema namjeni objekta za svako naselje na području Općine, a sadrži:  - oznaku objekta - ulicu i kućni broj,  - ime i prezime korisnika usluge te naziv upravitelja zgrade,  - oznaku dimovodnog objekta koji se pregledava i čisti s obzirom na vrstu energenta koji koristi priključeni  uređaj za loženje,  - broj dimnjaka i njihov status u smislu korištenja,  - datum obavljanja dimnjačarskih poslova i nalaz,  - vrstu i datum izvođenja radova na dimovodnom objektu,  - potpis dimnjačara,  - potpis Korisnika usluge kao potvrdu obavljenih dimnjačarskih poslova.  Članak 15.  Cijenu za obavljenu dimnjačarsku uslugu plaća korisnik dimovodnog objekta, odnosno vlasnik zgrade ili stana (upravitelj zgrade).  Za dimnjačarske usluge obavljene na izričiti zahtjev korisnika usluge, a izvan obveza i rokova utvrđenih ovom odlukom naknadu plaća tražitelj usluge prema cjeniku iz odobrene koncesije.  Cijena dimnjačarskih usluga određenih ovom odlukom utvrđuju se ugovorom o koncesiji i ne mogu se mijenjati bez suglasnosti općinskog načelnika.  Članak 16.  Koncesionar je dužan nakon izvršenog čišćenja dimovodnog objekta, a na temelju stvarno izvršenih količina čišćenja ovjerenih od korisnika usluge, izdati račun za izvršenu uslugu s potvrdom o izvršenoj usluzi održavanja dimovodnih objekata.  **IV. ROKOVI ČIŠĆENJA I KONTROLE DIMOVODNIH OBJEKATA I UREĐAJA ZA LOŽENJE**  Članak 17.  Dimovodni objekti i uređaji za loženje iz članka 2. ove Odluke podliježu obaveznom čišćenju i kontroli.  Obaveznom čišćenju ne podliježu dimovodni objekti u domaćinstvima koji se ne koriste, pod uvjetom da su ih njihovi korisnici odjavili koncesionaru.  Članak 18.  U svrhu održavanja dimovodnih objekata i uređaja za loženje Koncesionar obavezno provodi redovite i izvanredne preglede i čišćenja.  Članak 19.  Redoviti pregledi u svrhu održavanja dimovodnih objekata provode se na način određen projektom građevine i pozitivnim propisima, a najmanje u rokovima određenim člankom 21. ove Odluke.  Redoviti pregled uključuje najmanje, i to:  - vizualni pregled, u kojeg je uključeno utvrđivanje položaja i veličine pukotina te drugih oštećenja bitnih za očuvanje tehničkih svojstva dimovodnih objekata,  - tlačnu probu u slučaju sumnje u ispravnost,  - usklađenost uređaja za loženje i dimovodnih objekata,  - mjerenje izlazno-povratnih plinova kod uređaja na plinsko gorivo.  Prigodom pregleda dimovodnih objekata, isti se obavezno čisti na način koji je primjeren vrsti dimovodnih objekata i uređaja za loženje (mehanički i/ili na drugi način).  Ako dimovodni objekt uređaja za loženje na kruta goriva zbog prekomjerne naslage smole i čađe nije moguće očistiti na način da zadovoljava potrebe i tehničke karakteristike uređaja, koncesionar će o tome izvijestiti korisnika usluge i predložiti spaljivanje čađe.  Spaljivanje čađe i smole u dimovodnom objektu koncesionar će izvršiti na zahtjev korisnika, uz obavezno poduzimanje svih mjera zaštite od požara.  Ako korisnik odbija spaljivanje čađe i smole u dimovodnom objektu, koncesionar će odbijanje zabilježiti u svojim evidencijama, a korisnika upozoriti na moguće posljedice i njegovu odgovornost.  Članak 20.  Izvanredni pregled dimovodnih objekata i uređaja za loženje provodi se u slučajevima predviđenima člankom 11. ove Odluke, kao i nakon svakog izvanrednog događaja koji može utjecati na tehnička svojstva dimovodnih objekata ili izaziva sumnju u njihovu ispravnost, te po inspekcijskom nadzoru.  Izvanredni pregled provodi se na način iz članka 19. ove Odluke.  Članak 21.  Dimovodni objekti i uređaji za loženje moraju se u razdoblju korištenja čistiti i kontrolirati u slijedećim rokovima:  1. individualni stambeni objekti:  a) dimovodni objekti i uređaji za loženje na kruta i tekuća goriva – jednom godišnje,  b) dimovodni objekti uređaja na plinsko gorivo vrste B smještenog u:  - kotlovnicama – jednom godišnje,  - kupaonicama ili drugim stambenim prostorijama – jednom godišnje,  c) dimovodni objekti uređaja na plinsko gorivo vrste C – jednom u dvije godine.  2. višestambeni objekti – više uređaja na dimovodnom objektu:  a) dimovodni objekti i uređaji za loženje na kruta i tekuća goriva – jednom godišnje,  b) dimovodni objekti uređaja na plinsko gorivo vrste B smještenog u:  - kotlovnicama – jednom godišnje,  - kupaonicama ili drugim stambenim prostorijama – jednom godišnje,  c) dimovodni objekti uređaja na plinsko gorivo vrste C – jednom godišnje.  3. u poslovnim zgradama i prostorijama:  a) dimovodni objekti i uređaji za loženje na kruta i tekuća goriva – jednom godišnje,  b) dimovodni objekti uređaja na plinsko gorivo vrste B – dva puta godišnje,  c) dimovodni objekti uređaja na plinsko gorivo vrste C – jednom godišnje.  Uređajima na plinsko gorivo vrste B smatraju se naprave s dimovodnim uređajem koje zrak za izgaranje uzimaju iz prostorije (ložište je ovisno o zraku u prostoriji).  Uređajima na plinsko gorivo vrste C smatraju se naprave s dimovodnim uređajem koje zrak za izgaranje uzimaju putem zatvorenog sustava iz slobodne atmosfere (ložište je neovisno o zraku u prostorji).  Nezavisno od odredbe prethodnog stavka ovoga članka, za sve dimovodne objekte na koje su priključeni uređaji snage veće od 50kW i ložišta uređaja snage veće od 50 kW obavezno je čišćenje i kontrola dva puta godišnje.  Nezavisno od odredbi stavka 1. i 2. ovog članka, za dimovodne objekte na koje su priključeni uređaji snage veće od 50 kW u poslovnim zgradama i prostorijama, obavezno je čišćenje i kontrola jednom u dva mjeseca, u razdoblju korištenja uređaja za loženje, s time da se jedno od čišćenja i kontrole, a sporazumom vlasnika dimovodnog objekta i koncesionara, ima smatrati generalnim čišćenjem u smislu posebnog Pravilnika.  Pregled i čišćenje dimovodnih objekata i uređaja za loženje može se na zahtjev korisnika usluga ili ako to zahtijevaju sigurnosni razlozi, posebno dokumentirani od strane koncesionara ili druge ovlaštene osobe, obavljati češće i izvan rokova utvrđenih ovom Odlukom.  **V. NADZOR NAD OBAVLJANJEM DIMNJAČARSKIH POSLOVA**  Članak 22.  Nadzor nad provođenjem odredaba ove odluke obavlja komunalni redar Općine Maruševec, osim ako se ne radi o nadzoru iz nadležnosti državnih tijela i inspekcija.  Članak 23.  Komunalni redar u nadzoru vršenja nadzora nad provođenje odredaba ove odluke ovlašten je:   1. 1. narediti obavljanje dimnjačarskih poslova, ako utvrdi da ih ovlašteni dimnjačar ne obavlja ili ih ne obavlja potpuno, 2. 2. zabraniti neovlašteno obavljanje dimnjačarskih poslova, 3. 3. nadzirati vođenje evidencije, 4. 4. izdati obavezni prekršajni nalog protiv prekršitelja, 5. 5. naplatiti novčanu kaznu na mjestu počinjena prekršaja, 6. 6. poduzimati i druge odgovarajuće mjere.   Članak 24.  Koncesionar je dužan općinskom načelniku i Jedinstvenom upravnom odjelu dostaviti polugodišnje i godišnje izvješće o obavljanju dimnjačarskih poslova sukladno ovoj odluci.  Na zahtjev općinskog načelnika i Jedinstvenog upravnog odjela koncesionar je u obvezi izraditi i dostaviti i posebna izvješća.  Koncesionar je dužan mjesečno izvješće o pregledu dimovodnih objekata uređaja na plinsko gorivo kao i popis vlasnika ili korisnika istih dimovodnih objekata koji pregled nisu dozvolili, dostaviti distributeru plina radi poduzimanja mjera utvrđenih posebnim propisima.  **VI. KAZNENE ODREDBE**  Članak 25.  Novčanom kaznom u iznosu od 300,00 do 3.000,00 kuna kaznit će se pravna ili fizička osoba registrirana za obavljanje dimnjačarskih poslova:  - ako na području Općine obavlja dimnjačarske poslove bez zaključenog ugovora o koncesiji (članak 3. stavak 2. Odluke).  Za prekršaj iz stavka 1. ovog članka novčanom kaznom u iznosu od 100,00 do 1.000,00 kuna kaznit će se i odgovorna osoba u pravnoj osobi.  Članak 26.  Novčanom kaznom u iznosu od 300,00 do 3.000,00 kuna kaznit će se koncesionar ako:  - ne dostavi u utvrđenom roku godišnji plan pregleda i čišćenja dimnjaka Jedinstvenom upravnom odjelu (članak 6. stavak 2.),  - ne obavijesti korisnike dimnjačarskih usluga na propisani način (članak 8. stavak 2. i 3),  - ne očisti i ukloni otpadni materijal i čađu nastalu čišćenjem dimovodnih objekata (članak 9. stavak 2.),  - ne postupi po odredbama članka 13. stavka 2., 3. i 4.,  - ne vodi evidenciju iz članka 14. stavka 1.,  - ne izda račun i potvrdu o izvršenoj usluzi prema članku 16.,  - ne postupa po odredbama članka 21.  Novčanom kaznom u iznosu od 100,00 do 1.000,00 kuna kaznit će se i odgovorna osoba u pravnoj osobi.    Članak 27.  Novčanom kaznom u iznosu od 500,00 do 5.000,00 kuna kaznit će se korisnik dimnjačarskih usluga – pravna osoba zbog postupanja suprotno odredbama članka 11., članka 12. i članka 13. stavka 1. Odluke.  Novčanom kaznom u iznosu od 100,00 do 1.000,00 kuna kaznit će se i odgovorna osoba u pravnoj osobi kao i korisnik dimnjačarskih usluga – fizička osoba.  **VII. PRIJELAZNE I ZAVRŠNE ODREDBE**  Članak 28.  Danom stupanja na snagu ove Odluke prestaje važiti Odluka o organizaciji i radu dimnjačarske službe (“Službeni vjesnik Varaždinske županije” broj 25/08 i 33/09).  Članak 29.  Ova Odluka stupa na snagu osmoga dana od dana objave u “Službenom vjesniku Varaždinske županije”.    PREDSJEDNICA  OPĆINSKOG VIJEĆA  Andreja Ptiček, mag.nov. |
|  |